1. Suomessa on nykyään monenlaisia perheitä. Käytä apuna oppikirjan diagrammia s. 21 ja vastaa.
a) Mihin perhetyyppiin oma perheesi kuuluu?
b) Kuinka monta prosenttia perheistä koostuu isästä ja lapsista?
c) Kuinka monella prosentilla avopareista on lapsia?
d) Selitä, mitä tarkoitetaan uusperheellä.

2. Mitkä seuraavista seikoista muodostavat avioesteen avioliiton solmimiselle? Ympyröi oikea vaihtoehto.
a) Tyttö on 17-vuotias ja poika 18-vuotias.
b) Molemmat ovat olleet aiemmin avioliitossa,
c) Toisella on ulkomailla solmittu avioliitto yhä muodollisesti voimassa.
d) Mies ja nainen ovat keskenään pikkuserkkuja.
e) Toisen avioero on vailla lopullista käräjäoikeuden päätöstä.
f) Molemmat ovat samaa sukupuolta.

3. Ville Valtola ja Erika Hakkarainen avioituivat. Mitä vaihtoehtoja heillä on sukunimen valinnan suhteen? Kirjoita eri vaihtoehdot.
a)
b)
c)
d)

4. Vertaile avioliittoa ja avoliittoa. Mitä hyviä ja huonoja puolia niissä on? Sijoita asiat oheiseen taulukkoon.

avioliitto
hyvät puolet
huonot puolet

avoliitto
hyvät puolet
huonot puolet

5. Etsi netistä tiedot seuraaviin. Ks. esim. Tilastokeskuksen sivuilta.
a) Kuinka monta prosenttia suomalaisperheistä on yksilapsisia?
b) Kuinka suuressa osassa perheitä lapsia on kolme tai enemmän?
c) Mikä on suomalaisen perheen tyypillisin lapsiluku?
d) Kartoittakaa yleisin lapsiluku luokassanne tai ryhmässänne.
e) Kolmilapsista perhettä pidetään suurperheenä. Mitä mieltä olet termin sopivuudesta?

6. Tutustu teksteihin ja vastaa kysymyksiin.
a) Liisa ja Pekka olivat avioliitossa. Pekka joutui taloudellisiin vaikeuksiin jäätyään työttömäksi. Helpottaakseen perheen taloudellista tilannetta hän päätti myydä avioparin yhteisessä omistuksessa olevan kesämökin, koska se oli vähäisessä käytössä. Toimiko Pekka laillisesti? Perustele.

b) Karin ja Tuiren avoliitto päättyi 6 vuoden jälkeen. Kari ehdotti Tuirelle muuttoa pois asunnosta, joka oli maksettu yhdessä, mutta joka oli merkitty Karin nimiin. Tuiren mielestä hänellä oli samanlainen oikeus saada osansa asunnon arvosta kuin Karilla. Kumpi oli lain mukaan oikeassa? Perustele.

c) Martti ja Pete olivat asuneet avoliitossa 8 vuoden ajan. Vuosien mittaan yhteiseen kotiin oli hankittu huonekaluja, kodin tekniikkaa ja henkilöauto. Martti menehtyi liikenneonnettomuudessa syksyllä 2009, jolloin hänen vanhempansa vaativat Martin osuutta kodin irtaimistosta itselleen. Peten mielestä hän oli laillinen perijä, koska kaikki oli maksettu yhdessä. Kuka perii Martilta jääneen omaisuuden?

d) Miten Martin ja Peten olisi kannattanut alun perin menetellä omaisuuden suhteen?

e) Perheen äiti oli tehnyt ruokaostoksia läheisestä kaupasta, muttei pystynyt maksamaan laskua sovittuna päivänä. Kauppias alkoi vaatia maksua perheen isältä, joka kieltäytyi maksamasta sillä perusteella, ettei hän itse ollut tehnyt ruokaostoksia. Kuka on velvollinen maksamaan laskun vai jääkö kauppias vaille saataviaan?

9. Keksi sopivat nimitykset seuraaville perheille.
a) Perheessä on äiti, isä ja kaksi alaikäistä lasta
b) Perheessä on vanhempien lisäksi lapsia isän edellisestä avioliitosta.
c) Perheessä on äiti ja kaksi lasta.
d) Perheessä on kaksi naista ja lapsi.
e) Perheessä on suomalainen äiti ja turkkilainen isä ja lapset äidin edellisestä avioliitosta.
f) Perheessä on isä, äiti ja 8 lasta.
g) Isä on vankilassa, äiti sairaalassa, lapset sijaisperheessä.
h) Kunta on huutokaupannut lapsen vähiten lapsiavustusta kunnalta vaativalle isäntäperheelle. (1800-luku)